มีเพศสัมพันธ์กับแฟนเมื่อวันที่13ก.ย.ตอนเย็น สวมถุงยางอนามัยและผู้ชายไม่มีการหลั่งเกิดขึ้นค่ะ ส่วนวันที่14ก.ย.ตอนเช้าก็ทานยาคุมฉุกเฉิน แล้ววันที่21ก.ย.ก็มีเลือดออกมาซึ่งไม่รู้ใช่ประจำเดือนมั้ยแต่มาเยอะมากค่ะมีประมาณ5วันมาเยอะเหมือนมีประจำเดือนเลย ปกติประจำเดือนมาไม่เคยตรงกันแต่ละเดือนเลยค่ะ บางทีก็มาวันที่15 20กว่าๆ บางทีก็คล่อมเดือน บางทีก็ไม่มาเลย มีสิทธิ์ท้องมั้ยคะแต่แฟนมั่นใจว่าไม่มีการหลั่งค่ะเราก็ดูแล้วมันก็ไม่มี ช่วยตอบทีนะคะ
สวัสดีค่ะ Tk,การมีเพศสัมพันธ์ในวันที่ 13 ก.ย. หากใส่ถุงยางอนามัย และยังไม่มีการหลั่งน้ำอสุจิเกิดขึ้น โอกาสที่จะตั้งครรภ์ก็ไม่มีค่ะ ดังนั้น ก็ไม่ควรทานยาคุมฉุกเฉินไปโดยไม่จำเป็น แต่หากได้ทานไปแล้ว และในวันที่ 21 ก.ย. ได้มีเลือดออกมา หากไม่ได้อยู่ในช่วงวันที่ที่ปกติประจำเดือนควรจะมา ก็ถือเป็นเลือดที่เกิดจากผลของยาคุมฉุกเฉินได้ค่ะ ซึ่งเลือดที่ออกอาจมีปริมาณที่มากได้ ไม่ได้ผิดปกติอะไร แต่หากอยู่ในช่วงวันที่ที่ประจำเดือนควรจะมาอยู่แล้ว ก็ถือเป็นประจำเดือนได้หากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ไม่ควรทานยาคุมฉุกเฉินบ่อยๆ โดยไม่จำเป็น เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ โดยจะช่วยป้องกันการตั้งครรภ์ได้ประมาณ 58%-95% ค่ะ